**ΟΙ ΟΛΥΜΠΙΑΚΟΙ ΑΓΩΝΕΣ**

*Οι Ολυμπιακοί αγώνες είναι η σημαντικότερη αθλητική διοργάνωση .Η καταγωγή των αγώνων είναι η Αρχαία Ελλάδα και έχουν αναβιωθεί από ένα Γάλλο βαρώνο και τον Δημήτριο Βικέλα στα τέλη του 19ου αιώνα. Τελούνται κάθε 4 χρόνια από το 1896 και μετά με εξαίρεση τις χρονιές κατά τη διάρκεια των παγκόσμιων πολέμων και δυστυχώς με μια ακόμη εξαίρεση την φετινή χρονιά ( 2020 ) όπου λόγω του κορωνοϊού πήραν αναβολή για το 2021 !*

*Το 1924 άρχισαν οι ειδικοί Ολυμπιακοί Αγώνες και οι Χειμερινοί Ολυμπιακοί Αγώνες. Από το 1994 οι χειμερινοί αγώνες δεν γίνονται πια την ίδια χρονιά με τους θερινούς.*

*Τα ολυμπιακά αγωνίσματα στην Αρχαία Ελλάδα ήταν 9,με πιο παλιό και σημαντικό τον ‘’δρόμο’’ . Άλλα ολυμπιακά αγωνίσματα ήταν ο ‘’δίαυλος’’, ο ‘’οπλίτης’’, ο ‘’δόλιχος’’ , το ‘’πένταθλο’’, η ‘’πυγμαχία ‘’, το ‘’παγκράτιο’’ , οι ‘’αρματοδρομίες’’ , και τέλος τα ‘’ιππικά αγωνίσματα’’ .*

*Και πάμε στο σήμερα. Τα αγωνίσματα των σύγχρονων ολυμπιακών αγώνων είναι 30.Δε τα λες και λίγα! Όπως η αντισφαίριση ,η αντιπτέριση, η καλαθοσφαίριση, η ιππασία , η κωπηλασία , οι καταδύσεις, η κολύμβηση κ.α. για να μη σας κουράζω.*

*Τα δε χειμερινά αθλήματα είναι 15 όπως το σκι, το πατινάζ, το έλκηθρο κ.α. με κάποια να μην μας είναι μάλιστα και πολύ γνωστά στην Ελλάδα .*

*Ποια όμως η σημασία των Ολυμπιακών Αγώνων και ποιες οι διαφορές του τότε με το τώρα ?*

*Εκείνο που είχε τότε μεγάλη σημασία ήταν η αναγνώριση της σωματικής και ηθικής αρετής του αθλητή. Η ηθική ανταμοιβή ήταν αυτό που έκανε τη νίκη να αξίζει όλες τις προσπάθειες και το σωματικό πόνο. Οι τότε Ολυμπιονίκες μοιράζονταν την αιώνια δόξα. Η νίκη ήταν η υψηλότερη τιμή που μπορούσε να πετύχει ένας θνητός ,γιατί αποκτούσε φήμη αθάνατη , χάρη στους θεούς που τον ευνόησαν και τον βοήθησαν να κερδίσει.*

*Η σημασία βέβαια των αγώνων είναι μεγάλη και σήμερα! Οι αθλητές θεωρούν τιμή την συμμετοχή τους. Εκατομμύρια κόσμος έχει στραμμένη την προσοχή του ,είτε οι πιο λίγοι και τυχεροί που βλέπουν τους αγώνες από κοντά ,είτε όλοι οι υπόλοιποι από την τηλεόραση.*

*Και θα τελειώσω την αναφορά μου στους Ολυμπιακούς Αγώνες με τις διαφορές του τότε με το τώρα !*

* *Τότε γίνονταν μόνο στην Ολυμπία ,ενώ σήμερα πάλι κάθε 4 χρόνια αλλά σε διαφορετικό κράτος.*
* *Τότε πριν αρχίσουν οι αγώνες προσέφεραν θυσία στον Δία μπροστά στο άγαλμα, ενώ σήμερα γίνεται τελετή έναρξης στο στάδιο.*
* *Τότε η Ολυμπιακή φλόγα γυρνούσε σε όλη την Ελλάδα ,ενώ σήμερα περνάει απ΄όλα τα κράτη.*
* *Τότε σταματούσαν οι πόλεμοι, ενώ σήμερα όχι.*
* *Τότε δεν παρακολουθούσαν οι γυναίκες ,ενώ σήμερα μπορούν όλοι .*
* *Τότε έπαιρναν μέρος μόνο άντρες ,ενώ σήμερα και οι γυναίκες.*
* *Τότε οι αθλητές αγωνίζονταν γυμνοί, ενώ σήμερα όχι.*
* *Και τέλος τότε οι αθλητές έπαιρναν ως έπαθλο ένα στεφάνι ελιάς ,ενώ σήμερα δίνονται ένα μετάλλιο ,ανθοδέσμη και ένα σημαντικό χρηματικό ποσό.*

*Αυτοί λοιπόν ήταν και είναι οι Ολυμπιακοί Αγώνες!*

***ΚΥΡΙΑΚΙΔΗΣ ΣΟΦΟΚΛΗΣ***